आज रिश्तों पर पैसा हावी होने लगा है। रक्षाबंधन बहन-भाई के आपसी प्यार का त्योहार है, जो हमारे देश के कोने-कोने में लगभग हर धर्म के लोगों द्वारा हर्षोल्लास से मनाया जाता है। लेकिन यहां यह बात भी गौर करने वाली है कि जिस देश में रक्षाबंधन का त्योहार मनाया जाता हो, वहां कन्याभ्रूण हत्या से लेकर महिलाओं के खिलाफ तमाम अपराध क्या इस त्योहार की तौहीन नहीं है? एक तरफ तो लड़कियों की सुरक्षा प्रदान करने का त्योहार मनाया जाता है तो दूसरी तरफ लड़कियों का ही सुरक्षित न होना बहुत शर्मनाक और निंदनीय है।